Præstestanden

Novice
Nederst i det religiøse hierarki findes novicen. Det er børn og unge der forbereder sig på at blive munke, missionærer eller patriarker og tjener i kirken ved at udføre de huslige pligter.

Munk
Den ydmyge og angersøgende munk, har viet sit liv til kirken. Ingen munke er særligt velsignede.

Missionær
Valgt blandt de særligt velsignede novicer og istand til at se Den Hvide Guds sandhed. Missionærens opgave er at rejse rundt i riget, evigt søgende efter børn og unge, som er blevet velsignet af Den Hvide Gud.

Patriark
Det er patriarkens opgave at drive den lokale kirke og prædike Den Hvide Guds ord og budskab til mennesket. Det er patriarken, der afholder de nødvendige ceremonier som dåb, bryllup og begravelse og det er dem, som uddanner og indvier novicerne. Ikke alle patriarker er særligt velsignede.

Inkvisitør
Inkvisitionen er Den Hvide Guds værn mod afgudsdyrkere, dæmontilbedere, hekse, troldkarle og andet som afviger fra Den Hvide Guds åsyn. Ikke alle i inkvisitionen er særligt velsignede.

Biskop
Dygtige præster, særligt med erfaring i ledelse og bogføring, udnævnes til biskopper. Deres opgave er at lede kirkens patriarker og sikre at Den Hvide Guds vision bliver forkyndet. Alle biskopper er særligt velsignede.

Kardinal
De dygtigste biskopper bliver udpeget til regerende stillinger som kardinaler. Sammen med Forkynderen, er det kardinalerne som sikrer Den Hvide Guds vision for mennesket bliver udført af biskopperne. Alle kardinaler er særligt velsignede.

Forkynderen
Den Hvide Guds øverste autoritet på jorden. Forkynderen udpeges blandt de meste magtfulde kardinaler. Forkynderen regerer fra den hellige stad Eden. Forkynderen er særligt velsignet og kan kommunikere direkte med Den Hvide Gud.